
CONVOCATÒRIA PER A LA CONCESSIÓ DE SUBVENCIONS DE LES QUOTES MENSUALS DEL RÈGIM ESPECIAL DE TREBALLADORS AUTÒNOMS (RETA) I DESPESES DE LOCAL, PER A LA POSADA EN MARXA D’UNA ACTIVITAT ECONÒMICA


1. Objecte

L’objecte d’aquesta convocatòria és incentivar la creació del propi lloc de treball per part de persones de Molins de Rei en situació de desocupació o que ubiquin la seva activitat econòmica a Molins de Rei,  que es constitueixen en treballadors autònoms per desenvolupar una activitat empresarial o professional.

S’entendrà per treballador autònom (o per compte propi) aquell que realitza de forma habitual, personal i directa una activitat econòmica, amb caràcter lucratiu sense subjecció , per això, a cap contracte de treball i encara que utilitzi el servei remunerat d’altres persones i es trobi integrat dintre del camp d’aplicació del Règim Especial de Treballadors Autònoms (RETA).


2. Bases reguladores i normativa d’aplicació

Les Bases reguladores específiques de la convocatòria de subvencions de les quotes mensuals del règim especial de treballadors autònoms (RETA) i despeses de local, per a la posada en marxa d’una activitat econòmica, es van aprovar pel Ple de l’Ajuntament de Molins de Rei, en sessió ordinària celebrada el 4 de juny de 2020, i publicades íntegrament en el Butlletí Oficial de la Província de Barcelona, de data 7 de juliol de 2020, amb número de registre CVE 2020017390.  

Aquests ajuts es regeixen per l’Ordenança reguladora de la concessió de subvencions de l’Ajuntament de Molins de Rei, publicada íntegrament en el Butlletí Oficial de la província de Barcelona de 15 de febrer de 2018, així com per la Llei 38/2003, de 17 de novembre, general de subvencions i Reial Decret 887/2006, de 21 de juny, que la desenvolupa.


3. Disponibilitat pressupostària

La disponibilitat de crèdit inicial pressupostari per a l’any 2020 és la corresponent a l’aplicació pressupostària següent:

	APLICACIÓ PRESSUPOSTÀRIA
	CONCEPTE
	CRÈDIT INICIAL 2020

	5200/433101/47000
	Subv. a persones desocupades que s’estableixin com autònoms
	20.000€



La concessió de les subvencions resta condicionada a l’existència de crèdit adequat i suficient en el moment de la resolució d'atorgament.





4. Sol·licitants i despeses subvencionables

Poden sol·licitar aquesta subvenció les persones beneficiàries que compleixin amb les condicions i els requisits establerts en els articles 3 i 4 de les Bases reguladores específiques de la convocatòria de subvencions de les quotes mensuals del règim especial de treballadors autònoms (RETA) ) i despeses de local, per a la posada en marxa d’una activitat econòmica.

Estaran subjectes a les obligacions que es deriven de l’article 15 de les Bases reguladores específiques de la convocatòria de subvencions de les quotes mensuals del règim especial de treballadors autònoms (RETA) i despeses de local, per a la posada en marxa d’una activitat econòmica.

L’Ajuntament de Molins de Rei subvencionarà amb un import màxim de 2.300€ per persona emprenedora pel finançament de despeses relacionades amb: 

· Quotes mensuals corresponents del RETA, dels dotze primers mesos, un cop deduïdes les subvencions d’altres administracions pel mateix concepte, i que compleixin amb els requisits establerts en aquestes bases, fins a  un import màxim de 800€. 
· Quotes col·legials professionals o carnets professionals, fins els primers sis mesos d’alta.
· L’import de la taxa municipal de llicències d'obres per inici d’activitat i ICIO.
· L’import de la taxa municipal per a l’obertura de l’establiment.
· El cost de l’informe tècnic o projecte del negoci expedit per un arquitecte/a o enginyer.
· Les despeses notarials de l’escriptura pública de constitució i gestions registrals.
· Les despeses de lloguer i/o domiciliació en un local industrial, comercial, oficina o parada de mercat ubicada a Molins de Rei, amb un màxim del 50% de l’import  i per un màxim de 250€ al mes, fins a 6 mesos.
· Altres despeses relacionades amb l’inici d’activitat emprenedora, que prèviament hagin estat presupostades en el pla d’empresa.

No seran conceptes subvencionables les despeses en obres d’instal·lació, remodelació o adequació dels locals, l’IVA de les factures i, si escau, els impostos indirectes equivalents quan siguin susceptibles de recuperació o compensació.

5. Presentació de la sol·licitud i termini

Les sol·licituds i els annexes per concórrer a la present convocatòria, es poden obtenir:

· al  web www.espaiempresa.cat
· presencialment a l’Oficina d’Atenció a l’Empresa de l’Ajuntament de Molins de Rei, ubicada a la Plaça del Mercat, 5-6.

En qualsevol cas, es podran presentar les sol·licituds en la forma i condicions que estableix l’article 66.1 de la Llei 39/2015, d’1 d’octubre, del procediment administratiu comú de les administracions públiques.
El període de presentació de les sol·licituds és des de l’aprovació definitiva de les bases fins el 31 de  juliol de 2021 o fins que s'exhaureixi el crèdit disponible.
La documentació a presentar és la que s’especifica en l’article 7.3 de les Bases reguladores específiques de la convocatòria de subvencions de les quotes mensuals del règim especial de treballadors autònoms (RETA) i despeses de local, per a la posada en marxa d’una activitat econòmica.


6. Procediment de concessió 

La concessió s’efectua mitjançant el règim de concurrència competitiva,  per ordre de registre d’entrada de les sol·licituds, dins els límits establerts en el pressupost municipal per aquesta subvenció pel 2020. 

Els criteris d’atorgament i la valoració de les sol·licituds es regiran pel que s’especifica a l’article 8 de les Bases reguladores específiques de la convocatòria de subvencions de les quotes mensuals del règim especial de treballadors autònoms (RETA) i despeses de local, per a la posada en marxa d’una activitat econòmica.


Aquesta subvenció té caràcter voluntari, eventual i la seva vigència s’exerceix al exercici en que sigui atorgada.

El beneficiari no podrà exigir l’augment o la revisió de la subvenció.


7. Termini i forma de justificació 

Les despeses s'han de justificar mitjançant factures, on ha de quedar clarament identificat els conceptes subvencionats, i els corresponents justificants de pagament. No s’accepten pagaments al comptat. 

En quan a les despeses dels rebuts de pagament de les quotes a la Seguretat Social en el Regim Especial de Treballadors Autònoms, s'han de justificar mitjançant originals i còpies  i/o còpies compulsades. 

Els períodes, terminis de justificació i la presentació de documentació es farà segons els que s’estableix a l’article 13 de les Bases reguladores específiques de la convocatòria de subvencions de les quotes mensuals del règim especial de treballadors autònoms (RETA) i despeses de local, per a la posada en marxa d’una activitat econòmica.


Molins de Rei, 11 d’agost de 2020


L’Alcalde,
 Xavi Paz Penche
Plaça del Mercat, 5-6| 08750 Molins de Rei
Tel. 93 680 0297 |  empresa@molinsderei.cat 

